stanford-oval/wikipedia huggingface dataset:
แผ่นดินไหวในคาบสมุทรโนโตะ ค.ศ. 2024
สึนามิ > ที่อื่นตามแนวทะเลญี่ปุ่น

สำนักงานอุตุนิยมวิทยาเกาหลีเตือนระดับน้ำทะเลเพิ่มสูงขึ้นตามแนวชายฝั่งจังหวัดคังว็อนและเมืองโพฮัง มีการพยากรณ์คลื่นสูง 0.3 เมตร ตามแนวชายฝั่งทางตะวันออกของประเทศตั้งแต่เวลา 18:29 น. ถึง 19:17 น. (ตามเวลาท้องถิ่น) ต่อมามีรายงานว่าจังหวัดคังว็อนมีสึนามิสูง 0.45 เมตร คลื่นสูง 0.85 เมตรซัดเข้าฝั่งมุกโฮเมื่อเวลาประมาณ 20:00 น. สึนามิสูง 0.66 เมตรวัดได้ในอูจิน 0.45 เมตรในซกโจ และ 0.39 เมตรในกันนึง คลื่นสึนามิซัดเข้าฝั่งทางตะวันออกของประเทศนั้นเป็นสึนามิสูงมากกว่า 0.5 เมตรลูกแรกนับตั้งแต่ ค.ศ. 1993
ในรัสเซีย มีการประกาศเตือนคลื่นสึนามิสูง 1 เมตร โดยเฉพาะตามแนวชายฝั่งตะวันตกของเกาะซาฮาลิน แหล่งข่าวระบุว่ามีการอพยพเกิดขึ้น ขณะที่รัสเซียปฏิเสธ นอกจากนี้ ยังมีการเตือนสึนามิในวลาดีวอสตอคและ Nakhodka รวมถึงพื้นที่อื่น ๆ ในดินแดนปรีมอร์เยและฮาบารอฟสค์ กระทรวงสถานการณ์ฉุกเฉินระบุว่า "ทีมกู้ภัยเตรียมพร้อมในการรับมือกับเหตุที่อาจเกิดขึ้นตามมาจากสึนามิ" ต่อมา เจ้าหน้าที่ในวลาดีวอสตอคกล่าวว่า "ไม่มีสึนามิซัดฝั่ง" ขณะที่ใน Nakhodka "สึนามิได้ซัดแล้วจนแทบสังเกตไม่ได้"
ผลกระทบ

อาณาเขตไฟไหม้ขนาดใหญ่ในวาจิมะ (ข้อมูลแผนที่)
แผ่นดินไหวเกิดขึ้นในประเทศญี่ปุ่นในช่วงวันขึ้นปีใหม่ซึ่งถือเป็นหนึ่งในวันหยุดราชการ ผู้คนต่างอยู่ที่บ้านพักและอาคารส่วนใหญ่ปิด มีผู้เสียชีวิตอย่างน้อย 241 ราย โดยทุกรายอยู่ในจังหวัดอิชิกาวะ, 31 รายในวาจิมะ, 22 รายในซูซุ, 5 รายในนานาโอะ, ในโนโตะและอานามิซุเมืองละ 2 ราย และในฮากูอิและชิกะเมืองละ 1 ราย มีผู้ได้รับบาดเจ็บอย่างน้อย 304 รายรวมทั้ง 7 จังหวัด อย่างน้อย 22 รายในจังหวัดอิชิกาวะได้รับบาดเจ็บสาหัส จวบจนถึงวันที่ 3 มกราคม ประชาชนทั้งสิ้น 31,800 คนพักพิงอยู่ในศูนย์หลบภัยหลังเกิดแผ่นดินไหว โดยในจำนวนนี้ ประชาชน 27,700 พักพิงอยู่ในศูนย์อพยพ 336 แห่งในจังหวัดอิชิกาวะ ความเสียหายเกิดขึ้นอย่างหนักในวาจิมะ, ซูซุ และโนโตะ ในวันที่ 3 มกราคม ยังมีรายงานผู้สูญหายหลายคน
ในเมืองวาจิมะ บ้านเรือนอย่างน้อย 50 หลังคาเรือนพังถล่ม เกิดเหตุเพลิงไหม้ในเมืองราว 17:00 น. และเนื่องด้วยถนนได้รับความเสียหาย นักดับเพลิงไม่สามารถเข้าควบคุมเพลิงได้ แนวเพลิงขยายเป็นวงกว้างบ้านและอาคารราว 200 หลังคาเรือนถูกไหม้วอด ประชาชนมากกว่า 30 คนในวาจิมะและอีกหลายรายในซูซุได้รับบาดเจ็บ
สถานีตำรวจอิชิกาวะนานาโอะระบุว่าประชาชนที่ติดอยู่ในบ้านที่พังถล่มลงมาได้รับการช่วยเหลือแล้ว ประชาชนอย่างน้อย 14 คนเสียชีวิตจากบ้านที่ถล่มลงในวาจิมะ ขณะที่สถานีดับเพลิงและกู้ภัยต่างรายงานผู้บาดเจ็บอีกหลายราย โฆษกโรงพยาบาลเทศบาลวาจิมะระบุว่าประชาชนเข้ารับการรักษาด้วยอาการกระดูกหักหรือบาดเจ็บจากสิ่งของตกหล่นใส่ ในเมืองชิกะ มีผู้เสียชีวิต 2 ราย และ 1 รายได้รับบาดเจ็บ ขณะที่บ้านสองหลังคาเรือนถล่มลง ในเมืองอานามิซุ มีผู้ไม่ได้สติ 1 รายและอาคารบ้านเรือน 9 หลังพังถล่ม ในนครซูซุ บ้าน 53 หลังคาเรือนพังถล่ม เกิดแผ่นดินถล่มตลอดภูมิภาคที่มีลักษณะเป็นภูเขาในคาบสมุทรโนโตะ
การตอบสนอง

ฟูมิโอะ คิชิดะ นายกรัฐมนตรี ประกาศตั้งศูนย์ฉุกเฉินพิเศษเพื่อรวบรวมและเผยแพร่ข้อมูลเกี่ยวกับแผ่นดินไหวและสึนามิ มิโนรุ คิฮาระ รัฐมนตรีว่าการกระทรวงกลาโหม สั่งให้กองกำลังป้องกันตนเองญี่ปุ่นเข้าช่วยเหลืองานกู้ภัย ต่อมาเขาประกาศการส่งกำลังพล 1,000 นายไปยังพื้นที่ที่ได้รับผลกระทบ โดยอีก 8,500 นายอยู่ในสถานะเตรียมพร้อม อากาศยานของกองกำลังอีก 20 ลำถูกส่งบินเหนือพื้นที่เพื่อสำรวจความเสียหาย มีการส่งเจ้าหน้าที่กู้ภัยราว 3,000 นายไปยังคาบสมุทรโนโตะ เนื่องด้วยสิ่งกีดขวางบนถนนต่าง ๆ ความช่วยเหลือทางมนุษยธรรมถูกส่งไปยังคาบสมุทรด้วยเรือ ขณะที่ส่งด้วยเฮลิคอปเตอร์ไปยังพื้นที่โดดเดี่ยวเข้าถึงยากอื่น ๆ
บริษัทพลังงานไฟฟ้าคันไซ, บริษัทพลังงานไฟฟ้าโตเกียว และบรัษัทพลังงานไฟฟ้าโฮกูริกุ กล่าวว่าพวกเขากำลังตรวจสอบเฝ้าระวังความผิดปกติในโรงไฟฟ้านิวเคลียร์ ต่อมา บริษัทพลังงานไฟฟ้าคันไซ และโฮกูริกุรายงานว่าไม่มีความผิดปกติเกิดขึ้น โดยเครื่องปฏิกรณ์ของโรงไฟฟ้านิวเคลียร์ชิกะในจังหวัดอิชิกาวะถูกปิดลงเมื่อเกิดแผ่นดินไหวสำหรับการตรวจสอบ คณะกรรมการกำกับดูแลนิวเคลียร์ยังไม่พบความผิดปกติของโรงงานไฟฟ้าตามแนวชายฝั่งทะเลญี่ปุ่น บริษัทพลังงานไฟฟ้าโฮกูริกุปิดการใช้งานเครื่องกำเนิดสองเครื่องที่โรงไฟฟ้าพลังงานความร้อนในนานาโอะ
มีการประกาศงดให้บริการชินกันเซ็งในภูมิภาคกลางและตะวันออกของประเทศหลังเกิดแผ่นดินไหว ทำให้เกิดผู้โดยสารระหว่างโทยามะและคานาซาวะตกค้างอย่างน้อย 1,400 คนเป็นเวลากว่า 11 ชั่วโมง การเดินรถไฟท้องถิ่นยังถูกหยุดถึง 24 ชั่วโมงหลังเกิดแผ่นดินไหว ทำให้เกิดผู้โดยสารรถไฟเที่ยวด่วนราว 1,400 คน ชินกันเซ็งกลับมาให้บริการอีกครั้งในช่วงบ่ายของวันที่ 2 มกราคม ทางพิเศษสายสำคัญหลายแห่งในพื้นที่ที่ได้รับผลกระทบปิดลง ออลนิปปอนแอร์เวย์และเจแปนแอร์ไลน์ยกเลิกเที่ยวบินไปยังจังหวัดโทยามะ, อิชิกาวะ และนีงาตะตลอดทั้งวันที่ 1 มกราคม ต่อมาเจแปนแอร์ไลน์ประกาศเที่ยวบินเสริมไปยังสนามบินโคมัตสึในจังหวัดอิชิกาวะและสนามบินนีงาตะในวันที่ 2 มกราคม
เช้าของวันที่ 3 มกราคม บริษัทรถไฟญี่ปุ่นกลับมาให้บริการบางส่วน อย่างไรก็ตาม สายการเดินรถท้องถิ่นยังคงงดให้บริการ กระทรวงที่ดิน โครงสร้างพื้นฐาน การขนส่ง และการท่องเที่ยว (MLIT) ยืนยันว่าสนามบินโนโตะจะคงปิดจนถึงวันที่ 4 มกราคม โดยการกลับมาให้บริการเต็มรูปแบบยังไม่มีวันกำหนด
จังหวัดอิชิกาวะ, นีงาตะ, โทยามะ และฟูกูอิร้องขอความช่วยเหลือทางการเงินสำหรับเทศบาล 47 แห่งตามพระราชบัญญัติการบรรเทาสาธารณภัยซึ่งรัฐบาลกลางจะต้องครอบคลุมค่าใช้งานเกี่ยวกับการตอบโต้ภัยพิบัติและการฟื้นฟูราวร้อยละ 50–90 กระทรวงสาธารณสุขญี่ปุ่นมีคำสั่งให้โรงพยาบาลครอบคลุมประกันสุขภาพให้แก่ผู้ป่วยที่ได้รับผลกระทบจากแผ่นดินไหว รวมถึงผู้ป่วยที่ไม่มีประกันด้วยเช่นกัน เจ้าหน้าที่ในจังหวัดอิชิกาวะเปิดอีเมลช่วยเหลือเพื่ออำนวยความสะดวกกับประชาชนและนักท่องเที่ยวที่ได้รับผลกระทบ
ปฏิกิริยา

การเสด็จออกสิงหบัญชรของสมเด็จพระจักรพรรดินารูฮิโตะทุกวันขึ้นปีใหม่ในวันที่ 2 มกราคมถูกยกเลิกจากเหตุแผ่นดินไหว สำนักพระราชวังหลวงระบุว่าเป็นครั้งแรกที่การเสด็จออกสิงหบัญชรถูกยกเลิกด้วยเหตุภัยพิบัติ นอกจากนี้ยังมีรายงานว่าทั้งสมเด็จพระจักรพรรดิและจักรพรรดินีทรงมีความห่วงพระทัยให้ปฏิบัติการกู้ภัยและผจญเพลิงในพื้นที่ที่ได้รับผลกระทบดำเนินไปอย่างรวดเร็วท่ามกลางสภาพอากาศหนาวจัด
ประธานาธิบดีไต้หวัน ไช่ อิงเหวิน, ประธานาธิบดีฟิลิปปินส์ บองบอง มาร์กอส, นายกรัฐมนตรีเวียดนาม ฝั่ม มิญ จิ๊ญ, ประธานาธิบดีฝรั่งเศส แอมานุแอล มาครง, นายกรัฐมนตรีอิตาลี จอร์จา เมโลนี, นายกรัฐมนตรีแคนาดา จัสติน ทรูโด, ประธานาธิบดีสหรัฐ โจ ไบเดน, นายกรัฐมนตรีสหราชอาณาจักร ริชี ซูแน็ก, นายกรัฐมนตรีกัมพูชา ฮุน มาแณต, ประธานาธิบดีบราซิล ลูอิส อีนาซียู ลูลา ดา ซิลวา, ประธานาธิบดีชิลี กาบริเอล โบริช, นายกรัฐมนตรีอินเดีย นเรนทระ โมที, นายกรัฐมนตรีไทย เศรษฐา ทวีสิน, นายกรัฐมนตรีมาเลเซีย อันวาร์ อิบราฮิม, นายกรัฐมนตรีสิงคโปร์ ลี เซียนลุง, นายกรัฐมนตรีโปแลนด์ อันด์แชย์ ดูดา, นายกรัฐมนตรีแทนซาเนีย Samia Suluhu Hassan, นายกรัฐมนตรีสเปน เปโดร ซันเชซ, ประธานาธิบดีเกาหลีใต้ ยุน ซ็อก-ย็อล, นายกรัฐมนตรีสวีเดน อุล์ฟ คริสเตอช็อน, ประธานาธิบดียูเครน วอลอดือมือร์ แซแลนสกึย และนายกรัฐมนตรีออสเตรเลีย แอนโทนี แอลบานีส แสดงความเสียใจและระบุว่าพร้อมที่จะส่งความช่วยเหลือใด ๆ ให้แก่ประเทศญี่ปุ่น กองทัพฟิลิปปินส์ ยังเสนอที่จะร่วมมือกับกองกำลังป้องกันตนเองในการตอบโต้กับแผ่นดินไหว กรรมการจัดการกองทุนการเงินระหว่างประเทศ (IMF) คริสตาลีนา จอร์เจวา และสมเด็จพระสันตะปาปาฟรานซิสยังร่วมแสดงความเสียใจต่อเหยื่อภัยแผ่นดินไหว
ข้อมูลผิด

มีการแพร่กระจายข้อมูลผิด ๆ เกี่ยวกับแผ่นดินไหวบนแพลตฟอร์มสื่อสังคมเช่น เอ็กซ์ (เดิม ทวิตเตอร์) รวมถึงการอ้างที่ผิดว่าแผ่นดินไหวเกิดขึ้นจากการสร้างของมนุษย์ ผู้ใช้งานเชื่อมโยงวิดีโอแผ่นดินไหวใต้น้ำในอินโดนีเซียเมื่อเดือนพฤศจิกายน ค.ศ. 2023 ภาพแผ่นดินไหวโทโฮกุ ค.ศ. 2011 และคูมาโมโตะ ค.ศ. 2016  และแผ่นดินถล่ม ค.ศ. 2021 ว่าเป็นแผ่นดินไหวในคาบสมุทรโนโตะอย่างไม่ถูกต้อง
ผลสืบเนื่อง

บทความหลัก: เหตุเครื่องบินชนกันบนทางวิ่งท่าอากาศยานฮาเนดะ พ.ศ. 2567
เมื่อช่วงเย็นของวันที่ 2 มกราคม เกิดการชนกันที่ท่าอากาศยานฮาเนดะระหว่างเครื่องบินหน่วยยามฝั่งญี่ปุ่นที่ขนเสบียงช่วยเหลือทางมนุษยธรรมไปยังเหยื่อแผ่นดินไหวในนีงาตะและเครื่องบินแอร์บัส เอ350 ของเจแปนแอร์ไลน์ เที่ยวบินที่ 516 ต้นทางจากท่าอากาศยานชินชิโตเซะ ทำให้เครื่องบินทั้งสองลำถูกทำลาย ผู้โดยสารทั้ง 379 คนบนเครื่องบินของเจแปนแอร์ไลน์ได้รับการอพยพ อย่างไรก็ดี มีผู้บาดเจ็บ 14 คน กัปตันเครื่องบินของหน่วยยามฝั่งหนีออกมาได้ด้วยอาการบาดเจ็บสาหัส ขณะที่ลูกเรืออีกห้าคนเสียชีวิต
ดูเพิ่ม

รายชื่อแผ่นดินไหวในประเทศญี่ปุ่น
แผ่นดินไหวในคาบสมุทรโนโตะ ค.ศ. 2007
ฝูงแผ่นดินไหวในคาบสมุทรโนโตะ
แบบจำลองรอยเลื่อนปริออกของสำนักงานสำรวจธรณีวิทยาแห่งสหรัฐ
แผนที่การเตือนคลื่นสึนามิโดยสำนักงานอุตุนิยมวิทยาญี่ปุ่นเมื่อวันที่ 1 มกราคม ค.ศ. 2024 เวลา 16:22 น. (ตามเวลามาตรฐานญี่ปุ่น)
ปรากฏการณ์แผ่นดินเหลวสร้างความเสียหายในเขตนิชิ เมืองนีงาตะ จังหวัดนีงาตะ
กำแพงหินปราสาทคานาซาวะได้รับความเสียหาย
ฟูมิโอะ คิชิดะ นายกรัฐมนตรี เป็นผู้นำรัฐบาลในการตอบโต้เหตุแผ่นดินไหว
อิ๊กดราซิลกรุ๊ป

| --- | --- |
ประเภท: บริษัทมหาชนจำกัด
ก่อตั้ง: 2549 (2549)
ผู้ก่อตั้ง: ธนัช จุวิวัฒน์ ศรุต ทับลอย
บริษัท อิ๊กดราซิลกรุ๊ป จำกัด (มหาชน) เป็นบริษัทคอมพิวเตอร์กราฟิกของไทยที่ให้บริการด้านผลพิเศษทางภาพในภาพยนตร์และแอนิเมชันและในฐานะผู้พัฒนาวิดีโอเกม สตูดิโอนี้ก่อตั้งเมื่อปี 2549 โดยธนัช จุวิวัฒน์ และศรุต ทับลอย และจดทะเบียนเป็นบริษัทจำกัดเมื่อปี 2552 ในตอนแรกพวกเขามุ่งเน้นไปที่บริการผลพิเศษทางภาพสำหรับโฆษณาทางโทรทัศน์ และต่อมาขยายไปสู่ภาพยนตร์แอนิเมชันและการพัฒนาวิดีโอเกมอย่าง โฮมสวีตโฮม ซึ่งเป็นวิดีโอเกมสยองขวัญชื่อดังในปี 2560 บริษัทเข้าจดทะเบียนในตลาดหลักทรัพย์เอ็ม เอ ไอในปี 2563
อิ๊กดราซิลกรุ๊ปเป็นบริษัทคอมพิวเตอร์กราฟิกรายใหญ่อันดับ 2 ของประเทศไทยเมื่อพิจารณาจากรายได้ โดยมีมูลค่า 173.54 ล้านบาท (5.38 ล้านเหรียญสหรัฐ) ในปี 2562 โดยลูกค้าประมาณ 2 ใน 3 เป็นชาวต่างชาติ ผลงานภาพยนตร์ ได้แก่ ภาพยนตร์ไทยเรื่อง โฮมสเตย์ ปี 2561 ซึ่งได้รับรางวัลภาพยนตร์แห่งชาติ สุพรรณหงส์ สาขาเทคนิคการสร้างภาพพิเศษยอดเยี่ยม, ซีรีส์ไทยของเน็ตฟลิกซ์ เรื่อง เคว้ง ปี 2562 และภาพยนตร์การ์ตูนจีนปี 2019 เรื่อง นาจา
นอกจากนี้ อิ๊กดราซิลกรุ๊ปยังได้ขยายไปสู่การเป็นผู้สร้างภาพยนตร์ โดยภาพยนตร์เรื่องแรกคือโฮมสวีตโฮม รีเบิร์ธ ซึ่งเป็นการนำเกมของพวกเขามาสร้างในรูปแบบภาพยนตร์ฮอลลีวูด นำแสดงโดยอุรัสยา เสปอร์บันด์
มหาวิทยาลัยเทคโนโลยีราชมงคลธัญบุรี

| --- | --- |
Rajamangala University of Technology Thanyaburi
ชื่อเดิม: ศูนย์กลางสถาบันเทคโนโลยีราชมงคล
ชื่อย่อ: มทร.ธัญบุรี / RMUTT
คติพจน์: ราชมงคลสร้างคนสู่งาน เชี่ยวชาญเทคโนโลยี
ประเภท: สถาบันอุดมศึกษาของรัฐ
สถาปนา: 18 มกราคม พ.ศ. 2548; 20 ปีก่อน (2548-01-18)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  12 ดูในบทความ  โรงเรียน  2 ดูในบทความ 
งบประมาณ: 1,490,168,200 บาท (พ.ศ. 2568)
นายกสภาฯ: พลเอก ธงชัย เกื้อสกุล
อธิการบดี: รองศาสตราจารย์ สมหมาย ผิวสอาด (รักษาราชการแทน)
อาจารย์: 1,023 คน (พ.ศ. 2567)
บุคลากรทั้งหมด: 2,110 คน (พ.ศ. 2567)
ผู้ศึกษา: 24,326 คน (พ.ศ. 2567)
ที่ตั้ง: เลขที่ 39 หมู่ที่ 1 ถนนรังสิต-นครนายก(คลองหก) ตำบลคลองหก อำเภอคลองหลวง ตำบลรังสิต อำเภอธัญบุรี จังหวัดปทุมธานี 12110 เลขที่ 8 ถนนพหลโยธิน 87 ซอย 2 ตำบลประชาธิปัตย์ อำเภอธัญบุรี จังหวัดปทุมธานี 12130
วิทยาเขต: ศูนย์การศึกษา  3 ดูในบทความ 
เพลง: มาร์ชมหาวิทยาลัยเทคโนโลยีราชมงคลธัญบุรี
ต้นไม้: ต้นบัวสวรรค์
สี: ██ สีน้ำเงิน
เว็บไซต์: เว็บไซต์ของมหาวิทยาลัย
มหาวิทยาลัยเทคโนโลยีราชมงคลธัญบุรี  (อังกฤษ: Rajamangala University of Technology Thanyaburi) ได้รับการสถาปนาขึ้นในพระราชบัญญัติมหาวิทยาลัยเทคโนโลยีราชมงคล เมื่อวันที่ 18 มกราคม พ.ศ. 2548 โดยรวม 2 หน่วยงานหลักเข้าไว้ด้วยกัน คือ ศูนย์กลางสถาบันเทคโนโลยีราชมงคลและวิทยาเขตปทุมธานี 
จัดการศึกษาระดับปริญญาตรีในสาขาวิชาทางด้านวิศวกรรมศาสตร์ ครุศาสตร์อุตสาหกรรม เกษตรศาสตร์ บริหารธุรกิจ คหกรรมศาสตร์ สถาปัตยกรรมศาสตร์ ศิลปกรรม วิทยาศาสตร์และเทคโนโลยี ศึกษาศาสตร์ เทคโนโลยีสื่อสารมวลชน ศิลปศาสตร์ วิทยาลัยการแพทย์แผนไทยและสาขาวิชาทางด้านนาฏศิลป์ ดุริยางค์และพยาบาลศาสตร์ ทำหน้าที่ผลิตบัณฑิตสายวิชาชีพที่มีคุณภาพให้สอดคล้องกับการพัฒนาการด้านวิทยาศาสตร์ และเทคโนโลยีที่เปลี่ยนแปลงไปอย่างรวดเร็ว มีการจัดการเรียนด้านต่าง ๆ เพื่อส่งเสริมวิชาการและวิชาชีพชั้นสูงที่เน้นการปฏิบัติ ทำการสอน ทำการวิจัย การผลิตครูวิชาชีพ ให้บริการทางวิชาการในด้านวิทยาศาสตร์และเทคโนโลยี และทะนุบำรุงศิลปและวัฒนธรรม โดยให้ผู้สำเร็จอาชีวศึกษามีโอกาสในการศึกษาต่อ ด้านวิชาชีพเฉพาะทางระดับปริญญาเป็นหลัก
มหาวิทยาลัยเทคโนโลยีราชมงคลธัญบุรีมีสถานที่ตั้ง 2 แห่ง คือ ศูนย์กลางมหาวิทยาลัย ตำบลคลองหก อำเภอคลองหลวง ตำบลรังสิต อำเภอธัญบุรี และวิทยาเขตปทุมธานี ตำบลประชาธิปัตย์ อำเภอธัญบุรี
รายชื่ออธิการบดี

| ลำดับ | รายชื่ออธิการบดี | วาระการดำรงตำแหน่ง | อ้างอิง |
| --- | --- | --- | --- |
| 1 | รองศาสตราจารย์ ดร.นำยุทธ สงค์ธนาพิทักษ์ | 15 สิงหาคม พ.ศ. 2548 – 14 สิงหาคม พ.ศ. 2552 (วาระที่ 1) |  |
| 1 | รองศาสตราจารย์ ดร.นำยุทธ สงค์ธนาพิทักษ์ | 15 สิงหาคม พ.ศ. 2552 – 14 สิงหาคม พ.ศ. 2556 (วาระที่ 2) |  |
| 2 | รองศาสตราจารย์ ดร.ประเสริฐ ปิ่นปฐมรัฐ | 15 สิงหาคม พ.ศ. 2556 – 14 สิงหาคม พ.ศ. 2560 (วาระที่ 1) |  |
| 2 | รองศาสตราจารย์ ดร.ประเสริฐ ปิ่นปฐมรัฐ | 27 สิงหาคม พ.ศ. 2560 – 7 พฤษภาคม พ.ศ. 2562 (วาระที่ 2) |  |
| 3 | รองศาสตราจารย์ ดร.สมหมาย ผิวสอาด | 8 มีนาคม พ.ศ. 2563 – ปัจจุบัน |  |
สัญลักษณ์ประจำมหาวิทยาลัย > ตราประจำมหาวิทยาลัยเทคโนโลยีราชมงคลธัญบุรี

ตราประจำมหาวิทยาลัยเทคโนโลยีราชมงคลธัญบุรีเป็นตรารูปวงกลมมีรูปดอกบัวบาน 8 กลีบล้อมรอบดอกบัวบาน 8 กลีบ หมายถึง ทางแห่งความสำเร็จ มรรค 8 และความสดชื่นเบิกบาน ก่อให้เกิดปัญญาแผ่ขจรไปทั่วสารทิศ ภายใต้ดอกบัวเป็นดวงตราพระราชลัญจกรบรรจุอยู่อันเป็นสัญลักษณ์ และเครื่องหมายประจำองค์พระมหากษัตริย์ของรัชกาลที่	9ซึ่งพระองค์ได้เป็นผู้พระราชทาน นามว่า “มหาวิทยาลัยเทคโนโลยีราชมงคล” บนตรารูปวงกลมมีพระมหาพิชัยมงกุฎครอบและมีเลข 9 บรรจุอยู่ซึ่งหมายถึงรัชกาลที่ 9 ด้านล่างของตราวงกลมทำเป็นกรอบโค้งรองรับมีชื่อ “มหาวิทยาลัยเทคโนโลยีราชมงคลธัญบุรี” คั่นปิดหัวท้ายของกรอบด้วยลวดลายดอกไม้พิมพ์ประจำยามทั้งสองข้าง หมายถึง ความเจริญรุ่งเรือง แจ่มใส เบิกบาน
สัญลักษณ์ประจำมหาวิทยาลัย > ต้นไม้ประจำมหาวิทยาลัย

ต้นไม้ประจำมหาวิทยาลัย คือ ต้นบัวสวรรค์
ชื่อวิทยาศาสตร์ : Gustavia gracillima Miers
ชื่อวงศ์ : Lecythidaceae
ต้นบัวสวรรค์ เป็นไม้พุ่มสูง 2 - 5 เมตร เปลือกต้นสีน้ำตาลเข้ม ใบเวียนเรียงสลับเป็นกระจุกที่ปลายกิ่ง ใบเป็นมัน ไม่ผลัดใบ กลีบดอกหนา ซ้อนเหลื่อมกัน ดอกคล้ายดอกบัวหลวงแต่ใหญ่และสวยกว่ามาก ดอกมักออกซ่อนอยู่ภายในทรงพุ่ม นักศึกษาสามารถสัมผัสกับความสวยงามได้ที่บริเวณลานอนันต์รังสรรค์ด้านหน้าหอประชุมมหาวิทยาลัย จะออกดอกในช่วงฤดูหนาว
สัญลักษณ์ประจำมหาวิทยาลัย > สีประจำมหาวิทยาลัย

น้ำเงินเข้ม (Royal Blue)
สัญลักษณ์ประจำมหาวิทยาลัย > ประติมากรรมประจำมหาวิทยาลัย

บัวเหล็ก ประติมากรรมสัญลักษณ์รูปดอกบัว เป็นเครื่องหมายแห่งความคิดความรู้สึกร่วมในอันที่จะ ช่วยกันพัฒนาการศึกษาด้านวิชาชีพให้เจริญก้าวหน้า รูปดอกบัวซ้อนกัน 3 ชั้น เพื่อให้เกิดความรู้สึกโปร่งเบาและยังมีกลีบบัว 8 เส้น หมายถึง มรรค 8 ประการ ส่วนยอดแหลมแทรกขึ้นสู่ฟ้า หมายถึง ผู้จะพบความสำเร็จได้จะต้องใช้ความพยายามอย่างสูงสุดในการผ่านแต่ละขั้นตอนการเรียนรู้
การจัดการศึกษา

มหาวิทยาลัยเทคโนโลยีราชมงคลธัญบุรี เป็นสถาบันอุดมศึกษาของรัฐ ทางด้านวิทยาศาสตร์และเทคโนโลยี จัดการศึกษาทางวิชาชีพที่เน้นการปฏิบัติทั้งในระดับปริญญาตรี ระดับปริญญาโท และระดับปริญญาเอกโดยอยู่ภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม มหาวิทยาลัยฯ มีหน่วยงานรับผิดชอบจัดการเรียนการสอน ประกอบด้วยคณะต่าง ๆ 12 คณะ ดังต่อไปนี้
การจัดการศึกษา > คณะ

คณะวิศวกรรมศาสตร์
คณะบริหารธุรกิจ
คณะเทคโนโลยีคหกรรมศาสตร์
คณะศิลปกรรมศาสตร์
คณะเทคโนโลยีการเกษตร
คณะครุศาสตร์อุตสาหกรรม
คณะวิทยาศาสตร์และเทคโนโลยี
คณะเทคโนโลยีสื่อสารมวลชน
คณะศิลปศาสตร์
คณะสถาปัตยกรรมศาสตร์
คณะการแพทย์บูรณาการ
คณะพยาบาลศาสตร์
การจัดการศึกษา > โรงเรียนสาธิต

โรงเรียนสาธิตนวัตกรรมหาวิทยาลัยเทคโนโลยีราชมงคลธัญบุรี (ระดับประถมศึกษาปีที่ 1-6 - ระดับมัธยมศึกษาปีที่ 1-6)
โรงเรียนสาธิตอนุบาลราชมงคลธัญบุรี  (ระดับอนุบาลปีที่ 1-3)
พื้นที่จัดการศึกษา

มหาวิทยาลัยเทคโนโลยีราชมงคลธัญบุรี มีพื้นที่จัดการศึกษา 3 แห่งคือ
มหาวิทยาลัยเทคโนโลยีราชมงคลธัญบุรี ศูนย์คลองหก
มหาวิทยาลัยเทคโนโลยีราชมงคลธัญบุรี ศูนย์รังสิต
มหาวิทยาลัยเทคโนโลยีราชมงคลธัญบุรี ศูนย์นวัตกรรมและความรู้
การเดินทาง > ระบบขนส่งมวลชน

รถประจำทางสาย 538 (1-24E) มทร.ธัญบุรี - โทลล์เวย์ - รพ.สงฆ์ ให้บริการโดย บริษัท ไทยสมายล์บัส จำกัด (ให้บริการในนาม บริษัท สมาร์ทบัส จำกัด)
รถมินิบัสสาย 1156 ฟิวเจอร์พาร์ค รังสิต - มทร.ธัญบุรี (ประตู 1) ให้บริการโดย บริษัท ธัญบุรีขนส่ง จำกัด
รถตู้สาย 1156 ฟิวเจอร์พาร์ค รังสิต - มทร.ธัญบุรี (ประตู 3) ให้บริการโดย บริษัท ธัญบุรีขนส่ง จำกัด
รถ Shuttle Bus เชื่อมระหว่างศูนย์คลองหกกับศูนย์รังสิต (ให้บริการเฉพาะบุคลากร มทร.ธัญบุรี (รวมถึงนักศึกษา) เท่านั้น)
มีรถโดยสารประจำทางหลายสายที่ผ่านบริเวณถนนเลียบคลองหก รถเมล์ สาย 538 และรถตู้โดยสารชานเมือง สาย 1156 จาก ฟิวเจอร์พาร์ค รังสิต และภายในประตู 3 รถมินิบัส สาย 1156 จาก ฟิวเจอร์พาร์ค รังสิต รวมไปถึงรถ Shuttle Bus เชื่อมระหว่างศูนย์คลองหกกับศูนย์รังสิต (ให้บริการเฉพาะบุคลากร มทร.ธัญบุรี (รวมถึงนักศึกษา) เท่านั้น) มีให้บริการฝั่งละ 4 เที่ยว ดังนี้ ศูนย์คลองหก 06.30 น. / 07.30 น. / 12.00 น. / 17.00 น. และศูนย์รังสิต 07.30 น. / 12.00 น. / 17.00 น. / 18.30 น.
บุคคลจากมหาวิทยาลัย

สมเด็จพระมหารัชมงคลมุนี (ธงชัย ธมฺมธโช) เป็นสมเด็จพระราชาคณะฝ่ายมหานิกาย ผู้ได้รับปริญญากิตติมศักดิ์
อนุวัฒน์ ชูเชิดรัตนา (กอล์ฟ) นักแสดง จบการศึกษาปริญญาตรี คณะเทคโนโลยีสื่อสารมวลชน สาขาวิชาการถ่ายภาพและภาพยนตร์
ฟ้ารุ่ง ยุติธรรม มิสไทยแลนด์ยูนิเวิร์ส 2550, นางแบบ, นักแสดง จบการศึกษาปริญญาตรี ที่คณะศิลปศาสตร์ เอกภาษาอังกฤษเพื่อการสื่อสารสากล
ธงไชย แมคอินไตย์ (เบิร์ด) นักร้อง นักแสดง นักแต่งเพลง
ชนัทธา สายศิลา (แน็ป retrospect) นักร้อง
ปทิตตา อัธยาตมวิทยา นักแสดง พิธีกร จบการศึกษาปริญญาตรี คณะเทคโนโลยีสื่อสารมวลชน
พรวิทย์  โสนุตมางค์  มือกลอง วง Air Borne
มรกต หทัยวสีวงศ์ นักแสดง พิธีกร
ชัชฎาภรณ์ ธนันทา (ต่าย) นักแสดง ผู้ประกาศ
สมพล รุ่งพาณิชย์ (แหลม) นักร้องนำวง 25 hours จบการศึกษาปริญญาตรี คณะศิลปกรรมศาสตร์ ภาควิชาจิตรกรรม
ชัชฎาภรณ์ ธนันทา นักแสดง จบการศึกษาปริญญาตรี คณะบริหารธุรกิจ ภาควิชาสารสนเทศส่วนกลาง
เลซีล็อกซี นักร้อง แร็ปเปอร์ชาวไทย จบการศึกษาปริญญาตรีคณะศิลปกรรมศาสตร์ สาขาดนตรีสากล
ถกลเกียรติ วีรวรรณ ประธานเจ้าหน้าที่บริหารกลุ่ม บริษัท เดอะ วัน เอ็นเตอร์ไพรส์ จำกัด (มหาชน) ได้รับปริญญากิตติมศักดิ์
ดร.เกียรติศักดิ์ ส่องแสง อดีตสมาชิกสภาผู้แทนราษฎรจังหวัดปทุมธานี
ประเสริฐ ชัยกิจเด่นนภาลัย อดีตสมาชิกสภาผู้แทนราษฎรจังหวัดสมุทรปราการ
เรวดี รัศมิทัต อดีตที่ปรึกษารัฐมนตรีว่าการกระทรวงสาธารณสุข สมาชิกสภาผู้แทนราษฎรจังหวัดสมุทรปราการ
สมัคร ชาลีกุล อดีตสมาชิกสภาผู้แทนราษฎรไทย ชุดที่ 11
สัมพันธ์ แป้นพัฒน์ อดีตสมาชิกสภาผู้แทนราษฎรจังหวัดนครศรีธรรมราช 2 สมัย จบการศึกษาปริญญาโท ศิลปศาสตรมหาบัณฑิต สาขาการโรงแรม
พระวรวงศ์เธอ พระองค์เจ้าวิมลฉัตร อดีตอาจารย์คณะอักษรศาสตร์ ศิลปศาสตร์ และมนุษยศาสตร์ ผู้ได้รับปริญญากิตติมศักดิ์
รองศาสตราจารย์ ดร.นำยุทธ สงค์ธนาพิทักษ์ อดีตอธิการบดีมหาวิทยาลัยเทคโนโลยีราชมงคลธัญบุรีและมหาวิทยาลัยเทคโนโลยีราชมงคลล้านนา
ศาสตราจารย์ อนันต์ กรุแก้ว อดีตอธิการบดีสถาบันเทคโนโลยีราชมงคล
ศาสตราจารย์เกียรติคุณ นายแพทย์ เกษม วัฒนชัย องคมนตรี ผู้ได้รับปริญญากิตติมศักดิ์
สายสวรรค์ ขยันยิ่ง ผู้ประกาศข่าว
จีระพันธ์ เพชรขาว (หมอปลา มือปราบสัมภเวสี) จบการศึกษาปริญญาตรีคณะวิศวกรรมศาสตร์ สาขาวิชาวิศวกรรมอุตสาหการ
นุสรา ทองบ่อ (ครูนุส) ครูสอนสถาบันบางกอกแดนซ์
สิริพรรณ มาลีแย้ม (ครูอิ๋ว) ครูสอนสถาบันบางกอกแดนซ์
คุณนวพร อังสนารักษ์ (ครูลินดา) ครูสอนสถาบันบางกอกแดนซ์
นพรัตน์ กุลหิรัญ ครูโรงเรียนอัสสัมชัญคอนแวนต์ ผู้ได้รับปริญญากิตติมศักดิ์
ประกายฟ้า พูลด้วง (ฟ้า) อดีตนักร้องนำวง Pastel Season Band, พิธีกร, ยูทูบเบอร์ จบการศึกษาปริญญาตรี คณะเทคโนโลยีสื่อสารมวลชน สาขาวิชาการถ่ายภาพและภาพยนตร์
แหล่งข้อมูลอื่น

มหาวิทยาลัยเทคโนโลยีราชมงคลธัญบุรี
| ด ค กมหาวิทยาลัยเทคโนโลยีราชมงคลธัญบุรี |
| --- | --- |
คณะ: วิศวกรรมศาสตร์ • บริหารธุรกิจ • เทคโนโลยีคหกรรมศาสตร์ • ศิลปกรรมศาสตร์ • เทคโนโลยีการเกษตร • ครุศาสตร์อุตสาหกรรม • วิทยาศาสตร์และเทคโนโลยี • เทคโนโลยีสื่อสารมวลชน • ศิลปศาสตร์ • สถาปัตยกรรมศาสตร์ • การแพทย์บูรณาการ • พยาบาลศาสตร์
โรงเรียนสาธิต: โรงเรียนสาธิตอนุบาลราชมงคลธัญบุรี • โรงเรียนสาธิตนวัตกรรมมหาวิทยาลัยเทคโนโลยีราชมงคลธัญบุรี
หมวดหมู่ • โครงการ • สถานีย่อย
| ด ค กเครือข่ายมหาวิทยาลัยอาเซียน |
| --- | --- | --- |
| กัมพูชา |  มหาวิทยาลัยภูมินทร์พนมเปญ  มหาวิทยาลัยภูมินทร์นิติศาสตร์และเศรษฐศาสตร์  |  |
| บรูไน |  มหาวิทยาลัยบรูไนดารุสซาลาม  |  |
| ไทย |  จุฬาลงกรณ์มหาวิทยาลัย  มหาวิทยาลัยเกษตรศาสตร์  มหาวิทยาลัยมหาสารคาม  มหาวิทยาลัยแม่ฟ้าหลวง  มหาวิทยาลัยเทคโนโลยีพระจอมเกล้าพระนครเหนือ  มหาวิทยาลัยเทคโนโลยีพระจอมเกล้าธนบุรี  สถาบันเทคโนโลยีพระจอมเกล้าเจ้าคุณทหารลาดกระบัง  มหาวิทยาลัยเทคโนโลยีราชมงคลธัญบุรี  มหาวิทยาลัยเชียงใหม่  มหาวิทยาลัยบูรพา  มหาวิทยาลัยมหิดล  มหาวิทยาลัยศิลปากร  มหาวิทยาลัยศรีนครินทรวิโรฒ  มหาวิทยาลัยสงขลานครินทร์  มหาวิทยาลัยอัสสัมชัญ  |  |
| พม่า |  มหาวิทยาลัยย่างกุ้ง  สถาบันเศรษฐศาสตร์ย่างกุ้ง  มหาวิทยาลัยมัณฑะเลย์  |  |
| ฟิลิปปินส์ |  มหาวิทยาลัยอาเตเนโอเดมานีลา  มหาวิทยาลัยเดอลาซาล  มหาวิทยาลัยฟิลิปปินส์  มหาวิทยาลัยซานโตโตมัส  |  |
| มาเลเซีย |  มหาวิทยาลัยปูตรามาเลเซีย  มหาวิทยาลัยอูตารามาเลเซีย  มหาวิทยาลัยมาลายา  มหาวิทยาลัยวิทยาศาสตร์แห่งมาเลเซีย  มหาวิทยาลัยแห่งชาติมาเลเซีย  |  |
| ลาว |  มหาวิทยาลัยแห่งชาติลาว  |  |
| เวียดนาม |  มหาวิทยาลัยแห่งชาติเวียดนาม นครโฮจิมินห์  มหาวิทยาลัยแห่งชาติเวียดนาม ฮานอย  มหาวิทยาลัยเกิ่นเทอ  |  |
| สิงคโปร์ |  มหาวิทยาลัยการจัดการแห่งสิงคโปร์  มหาวิทยาลัยเทคโนโลยีหนานหยาง  มหาวิทยาลัยแห่งชาติสิงคโปร์  |  |
| อินโดนีเซีย |  มหาวิทยาลัยกาจะฮ์ มาดา  มหาวิทยาลัยอินโดนีเซีย  มหาวิทยาลัยไอร์ลังกา  สถาบันเทคโนโลยีบันดุง  |  |
คณะวิศวกรรมศาสตร์
ลูกผู้ชายไม้ตะพด

| ลูกผู้ชายไม้ตะพด |
| --- | --- |
ประเภท: แอ็คชั่น, แฟนตาซี
สร้างโดย: กันตนา
เขียนโดย: พิง ลำพระเพลิง
กำกับโดย: พ.ศ. 2555 เอกภพ ตันหยงมาศกุล พ.ศ. 2567 รฤกฤกษ์ กัลย์จาฤก
แสดงนำ: พ.ศ. 2555 เคลลี่ ธนะพัฒน์ ศรัณย์ ศิริลักษณ์ ปริยฉัตร ลิ้มธรรมมหิศร ธันวา สุริยจักร ณัฐชา นวลแจ่ม มิกค์ ทองระย้า นภัสกร มิตรเอม ชาติชาย งามสรรพ์ อภิรดี ภวภูตานนท์ วินัย ไกรบุตร  ธีรวัฒน์ สุไชยะ พ.ศ. 2567 บุรันช์รัตน์ หอมบุตร วัชรบูล ลี้สุวรรณ ศศินา พนมธรนิจกุล ณัฐภัทร จิรภาวสุทธิ์ อภิสรา วงศ์ทัศนีโย รวิศชา ปัญจวิชญ์ นวพล ภูวดล
ดนตรีแก่นเรื่องเปิด: พ.ศ. 2555 ลูกผู้ชายไม้ตะพด โดย ศรัณย์ ศิริลักษณ์ พ.ศ. 2567 คำว่าแพ้สะกดยังไง โดย เสริมศาสตร์ เดอะโรซาริโอ
ดนตรีแก่นเรื่องปิด: พ.ศ. 2555 สักวันต้องได้ดี โดย ศรัณย์ ศิริลักษณ์ พ.ศ. 2567 เราจะรักกันได้มั้ย...(หรือฉันควรพอแค่นี้) โดย เซน พลูโทเนี่ยม
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: พ.ศ. 2555 22 ตอน พ.ศ. 2567 30 ตอน
การผลิต
กล้อง: กันตนา
ความยาวตอน: พ.ศ. 2555 120 นาที / ตอน พ.ศ. 2567 60 นาที / ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: พ.ศ. 2555 วันศุกร์ที่ 9 มีนาคม พ.ศ. 2555 – วันศุกร์ที่ 27 เมษายน พ.ศ. 2555  (มาหยา​รัศมี)​พ.ศ. 2567 วันพฤหัสบดีที่ 18 กรกฎาคม พ.ศ. 2567 (ขวัญ​หล้า)​ - วันศุกร​์ที่ 30 สิงหาคม​ พ.ศ. 2567 (ดุจ​เล่ห์​ดาว​ลวง)​
ลูกผู้ชายไม้ตะพด ละครโทรทัศน์ไทยในสังกัดกันตนา ออกอากาศทางช่อง 7 ในช่วงต้นปี พ.ศ. 2555, พ.ศ. 2567 ซึ่งเดิมเคยถูกสร้างเป็นละครโทรทัศน์มาแล้วครั้งหนึ่งในปี พ.ศ. 2528-พ.ศ. 2529 ทางช่องเดียวกัน นำแสดงโดย วัชระ สิทธิกุล และจิตรลดา ดิษยนันทน์ กำกับโดย นิรัตติศัย กัลย์จาฤก แต่ทว่ามีเนื้อหาที่แตกต่างจากเดิมมาก
เนื้อเรื่อง

ไม้ เป็นเด็กหนุ่มที่อาศัยอยู่กับ เมฆ พ่อซึ่งเป็นคนขับรถ บขส.สายใต้ขาเป๋ เพียงสองคน ร่ำลือกันว่าเดิม เมฆ เคยเป็นนักเลงมาก่อน และได้รับบาดเจ็บจนขาเป๋จึงทำใหัหันหลังให้แก่วงการ โดยที่เมฆเป็นคนขับรถในบริษัทของเจ๊กี ซึ่งเจ๊กีมีปัญหาทับเส้นทางวิ่งสัมปทานรถตู้ของ พันเทพ ผู้กว้างขวางที่มีชื่อเสียง พันเทพเป็นมหาเศรษฐีที่ครอบครองไม้ตะพดชื่อ "ไม้ตะพดเลือด" ซึ่งพันเทพต้องการจะตามหาไม้ตะพดอีกอันหนึ่งที่เป็นคู่กัน ที่หายสาบสูญไป คือ "ไม้ตะพดวิญญาณ" ที่ร่ำลือกันว่า หากได้ไม้ตะพดสองอันนี้มาต่อกันแล้ว จะมีพลานุภาพเป็นอันมาก
ขณะที่ลูกน้องของพันเทพออกอาละวาด หรือยามมีภยันตรายใด ๆ จะมีชายลึกลับคนหนึ่งสวมหน้ากากดำพร้อมกับไม้ตะพดปรากฏกายออกมาช่วยเหลือ ทุกคนจึงเรียกเขาว่า "ลูกผู้ชาย" ซึ่งแท้ที่แล้ว ลูกผู้ชายนั้นก็คือ เมฆ นั่นเอง ที่ปิดเรื่องนี้เป็นความลับที่แม้แต่ไม้ก็ไม่รู้ วันหนึ่ง เวตาล ปีศาจในตำนานก็ปรากฏกายขึ้น และได้ให้สัญญากับพันเทพว่าจะทำให้พันเทพได้สมหวังครอบครองไม้ตะพดทั้งสองอัน ซึ่งแท้ที่แล้ว เวตาล ก็ต้องการหลอกใช้พันเทพเพื่อเพิ่มพลังให้แก่ตนเองนั่นเอง